Hyd Internet 137 Views Kidambi Srikanth
Kidambi Srikanth
నాగ్‌పుర్‌: నాగ్‌పూర్ వేదిక‌గా జ‌రుగుతున్న జాతీయ సీనియర్‌ బ్యాడ్మింటన్‌ ఛాంపియన్‌షిప్‌లో టైటిల్‌ ఫేవరెట్‌ కిదాంబి శ్రీకాంత్‌ ఓటమి పాలయ్యాడు. హోరాహోరీగా సాగిన ఫైనల్లో ప్రపంచ పదకొండో ర్యాంకు ప్రణయ్‌ 21-15, 16-21, 21-7 తేడాతో శ్రీకాంత్‌ను కంగుతినిపించాడు. దాదాపు 50 నిమిషాలు జరిగిన ఈ పోరు అభిమానుల్లో ఆసక్తి రేకెత్తించింది. అంతర్జాతీయ కెరీర్‌లో వీరిద్దరూ నాలుగు సార్లు తలపడగా మూడు సార్లు కిదాంబిదే గెలుపు. టాటా ఓపెన్‌-2011లో మాత్రమే ప్రణయ్‌ విజయం సాధించాడు. ఫైనల్లో తొలి రెండు గేముల్లో ఇద్దరూ నువ్వా నేనా అన్నట్టు తలపడ్డారు. తొలి గేమ్‌ను ప్రణయ్‌ కైవసం చేసుకోగా రెండోది శ్రీకాంత్‌ గెలిచాడు. నిర్ణయాత్మక మూడో గేమ్‌లో విజృంభించిన ప్రణయ్‌ గేమ్‌తో పాటు మ్యాచ్‌ గెలిచాడు.